Järgnev saade on valminud tänu J.Meyeri teenistuspartnerite toele
IGAPÄEVAELU RÕÕMUD
Tere tulemast saatesse!
Täna tahan rääkida armust, mis kannab läbi raskuste.
Kuid esmalt vaadakem üht tunnistust, mis on ehe näide sellest,
kuidas Jumala Sõna suudab meid alal hoida
ja kõige raskematestki olukordadest läbi kanda.
Intensiivis ärgates näed esmalt igasugu voolikuid ja asju.
Seal pidevalt tiksub ja piiksub midagi ja olukord on tõsine.
Sa tead, et see on tõsine.
Olin küll mures iseenda pärast,
aga veelgi enam pojapoja pärast, kellest ma ei kuulnud mitte midagi
ja see hirmutas mind.
Bridgette'i arm
Pidin tõesti usaldama Jumalat, et Tema kannab mind sellest läbi;
et Ta kannab mind läbi elu ja läbi järgmise päeva;
et Ta aitab mind keset mu sügavat masendust.
Mu pojapoeg oli 4,5-aastane ja kogu mu elu keskpunkt.
Nii et mõte tema kaotamisest
ja sellest, et ta ei jää ellu, oli hävitav.
Aasta varem
Royce hukkus autoõnnetuses
Bridgett oli roolis
Kõik, mida teha suutsin ja mida ka Joyce õpetab,
on see, et kordasin muudkui Jumala Sõna.
Sa võitled selle arsenaliga selle nimel, mida Jumal ütleb, et saab sündima.
Mäletan, kuidas laulsin ja kisendasin täiest kõrist:
"Minu Jumal on võimas Jumal!"
See hoidis mind mõistuse juures.
Vahel tuleb omaenda mõtetele vahele segada,
et ainus, mida kuuleksid, oleks Jumala Sõna.
See on see, mida me perena teeme, kui lained pea peal kokku löövad.
Ta on taastamise ja lepituse Jumal.
Ta ei jäta ega hülga sind iialgi.
Kui see on tõesti see, mida usume, peame ka usaldama Jumalat.
Täna tahan rääkida armust rasketeks aegadeks.
Kuuleme aegajalt ikka sõnumeid armust
ja sellest, kuidas Jumal tahab meid aidata.
Meie asi on see vaid vastu võtta.
Kuid kui me pole valvsad,
võime end omaenda mõtetega maha kiskuda,
öeldes: "Sa lihtsalt ei mõista minu olukorda!"
"See võib toimida teiste puhul, aga mitte minu olukorras."
"Sa ei tea, mille kõigega olen hakkama saanud!"
"Sa ei tea, mis minuga on juhtunud."
Arm on Jumala väljateenimatu soosing.
St et Jumal teeb midagi kellegi heaks, kes ei vääri seda kohe üldse.
Rääkisime eelmine kord Roomlastele 5:6 lõigust,
kus on öeldud, et juba siis, kui meie veel alles patus elasime,
saatis Jumal oma Poja surema jumalatute eest.
Kui Jumal tegi seda meie heaks juba siis, kui veel patused olime
ja meil oli sellest kõigest ükskõik,
kui palju enam siis nüüd, mil oleme Kristuse vastu võtnud,
saame me igapäevaselt päästetud patu võimu alt.
Kui Jeesus tegi seda kõike me heaks ammu enne, kui me sellest hoolisime,
kui palju on Ta siis veel valmis tegema nende heaks nüüd,
kes ilmselgelt hoolivad Temast?
Seda nii palju, et tulevad sellisele konverentsile siin,
istudes ja kuuldes siin Jumala Sõna ning ülistades Teda.
Kui Jumal saatis oma Poja surema su eest veel enne,
kui Temast üldse hoolisid,
siis mida kõike Ta on valmis tegema su jaoks veel praegu!
Kuid, me lepime nii palju vähemaga,
kuna me pole piisavalt julged astuma esile ja paluma
Jumala kõige parimat me jaoks.
Sa ei saa kunagi paluda Jumalalt liiga palju.
Sa ei pea muretsema selle pärast, ega sa ometi liiga palju palu.
Väljateenimatu soosing.
Meile kõigile meeldib, kui keegi meile midagi head teeb.
Midagi väljateenimatult head.
Kuid armul on ka teine mõiste, mis oli minu jaoks täiesti elumuutev.
Olin kuulnud väljateenimatust armust;
sellest, et Jumal on teinud mu heaks midagi, mida ma pole ära teeninud.
Olin pikki aastaid üks maadlev kristlane.
Pettunud ja pinges kristlane.
Ja kuigi paljud teistki siin armastavad Jumalat
ja hoolivad Temast;
teil pole vähimatki kavatsust Tema juurest ära minna,
kuid ometi olete te siiski väga pinges.
Te elus on palju võitlusi ja segadust.
Võib-olla sul pole rõõmu, mida tead, et peaksid omama
ja kui aus olla, sul pole ka Jumala rahu, mida nautida
Seetõttu olen väga mures usklike pärast,
kes ei koge oma elus võite.
Usun, et enamjaolt on Jumal kutsunud mind
ehitama üles Kristuse Ihu.
Harima ja julgustama Kristuse Ihu,
et selles olevad usklikud võiksid olla terved, terviklikud
ja tugevad indiviidid,
olles tunnistuseks pimedas maailmas.
Olen seda sageli öelnud ja usun sellesse kõige täiega -
me võime ja peaksimegi kuulutama,
kuid mitte alati avama selleks oma suu.
Kuuluta nii palju, kui kulub
ja kui väga tarvis, kasuta selleks ka sõnu.
Nii paljud ütlevad: "Mina ei oska tunnistada!
Ma ei oska rääkida inimestele Kristusest."
Jah, osad meist on julgemad avama oma suu, kui teised,
kuid samas peaksime me kõik seda tegema, kui võimalus tekkib.
Küll aga usun, et iga inimene on võimeline jutlustama
ja muutma inimesi nii näljaseks selle järele, mis neil on
ainuüksi läbi selle,
et nad elavad elu, mille nimel Jeesus oma elu andis.
Küll aga ei avalda me kadunud hingedele vähimatki mõju
mingi hapukurgi näoga,
negatiivse suhtumise - ja pidevalt kurbade lugudega.
Vahet pole, kui palju Jeesus-kleepse me auto stangel on,
või kui palju kristliku sümboolikaga ehteid me kanname -
see ei avalda kellelegi mõju, kui me elus pole Püha Vaimu väge.
Inimesed peavad nägema, et oleme stabiilsed
sõltumata me ümber toimuvast.
Tänapäeva maailm on nii ebastabiilne - koguaeg üles-alla.
Inimesed vihastuvad vaid hetkega.
On kõikvõimalikku viha ja raevu, mida ei oska ettegi kujutada.
Kuid sõltumata olukordadest elus, ei pea me olema sellised.
Seda seni, kuni püsime ühendatuna oma väeallikaga.
Kui me oleme valgus...
ja me kõik saame aru,
et lamp ei saa põleda, kui see pole ühendatud pistikusse.
Kui palju kordi oleme püüdnud midagi käima saada,
mõistmata, et see pole olnud sisse lülitatud.
Me peame olema püsivalt "sisse lülitatud".
Me peame toetuma Jeesusele.
Me vajame enamat, kui vaid kord nädalas kirikus käia,
kus kuulda 10-15 min jutlusekest.
See ei kanna sind läbi neist rasketest nädalatest,
millega praegu silmitsi seisame.
Me peame ammutama Jumala ligiolust ja Jumala Sõnast.
Ja selle asemel, et vaid laulda: "Jeesus, oled mu kõige keskpunkt!",
peab Ta ka tegelikult olema su kõige keskpunkt!
Aamen?
Jeesusesse uskumine ei tähenda vaid teatud sorti religiooni kuulutamist
ja korra nädalas kirikus käimist.
Ma käin ka tihti korra nädalas kirikus,
kuid me peame mõistma,
et asi on palju enamas, kui vaid kirikus käimises.
Jeesus on me elude keskpunkt
ja me peame olema ühendatud Temaga.
See vägi on meile kättesaadav.
Jah, arm on ühtpidi väljateenimatu soosing,
kuid kui uurida lähemalt üht kreeka keele sõnaraamatut,
siis seal on öeldud,
et arm on nii väljateenimatu soosing, kui ka jõud või vägi.
See on vägi!
Jumala väljateenimatu soosing ehk arm,
kingib meile pääste ja suhte Jumalaga.
Kuid see kingib meile ka väe elada see elu välja sellisel moel,
et mitte vaid me ise ei naudi seda teekonda,
vaid me võime olla tunnistuseks, kuhu iganes me ka ei läheks.
Las ma küsida su käest:
mis küll juhtuks me maailmas,
kui iga inimene, kes väidab end olevat kristlane,
tõesti ka käituks kui kristlane?
See oleks ikka päris imeline.
Kui ma sain teada, et Jumala arm tähendab ka väge,
mis aitab mul elada mu igapäevast elu,
siis oli see alles üks elumuutev asi!
Apostlite jaoks oli arm ülimalt oluline.
Paljud kogudustele kirjutatud kirjad algavad sõnadega:
"Rohkelt Jumala rahu ja armu teile!"
Kuid Paulus ka lõpetab paljud oma kirjad sõnadega:
"Täitku Jumala arm te meeled ja mõtted Jeesuses,
tehes seda kuni aegade lõpuni."
"Olgu Kristuse rahu ja arm teie kõigiga."
Nii et Paulus ei öelnud: "Tere! Head aega!"
Tšauki!
Me ei vaevu enam isegi "Tere" ütlema Lihtsalt: "Tšauki!"
"Jou!"
Oleme Paulusest kaugele maha jäänud,
sest ta oleks sind nähes öelnud:
"Rohket Jumala armu ja rahu sulle, Jeesuse nimel!"
See tähendas midagi nende jaoks!
See oli sama, kui öelda: "Jumala väge su üle!
Jumala väljateenimatut armu su üle!"
Tead, mis? Ilma armuta ei saa ka kogeda rahu.
Ilma armuta pole mingit rahu!
Seetõttu ta seobki need kaks asja paljudes oma kirjades ühte.
Kuidas mul saaks olla rahu,
kui mul pole Tema väge ja väljateenimatut soosingut?
Nii et kui laulame laulu: "Imeline arm",
peame ka mõistma, et tegu pole ainuüksi lauluga,
vaid et arm ongi suud ammutama panevalt imeline.
See on absoluutselt rabavalt imeline!
Jumal ainuüksi ei päästa meid,
vaid ka varustab meid absoluutselt kõigega, mida vajame.
Kõigega!
Jumal ei palu sul kunagi midagi teha,
ilma andmata sulle võimet või varustust selleks.
Jumal ei pane sind iialgi mõnda olukorda,
ilma andmata sulle kõike, mida vajad seal toimetulekuks.
Aamen?
"Aga ma ei saa hakkama!"
Sa saad, kui see on miski, mida tegema pead.
Küll aga on toimetulek väga raske, kui sa ei usu oma toimetulekusse.
Arm on kõigile kättesaadav.
Igal inimesel siin maamuna peal
on võrdsed võimalused võidukaks eluks.
Igal inimesel on võimalus,
kuna ta patud on andeks antud, tal on suhe Jumalaga
ja tal on igavese elu tõotus.
Iga inimese jaoks - mis iganes su olukorrad ka ei oleks,
on arm kättesaadav su olukorra jaoks.
Siinkohal aga tahan rõhutada,
et kui sa arvad, et su olukord on midagi väga erilist,
siis Jumal annab sulle ka selleks väga erilist armu.
Kõigile erijuhtumitele on täna õhtul eriline arm varuks.
Ma ise arvasin pikka aega, et olin erijuhtum,
kuna mu isa oli mind kuritarvitanud.
Siis aga sain teada, et Jumalal oli piisavalt armu
aitamaks mul tulla toime oma erijuhtumiga.
See kinnitas mu jalad kindlale kaljule, tõstis pilgu üles
ja tõi esile midagi ilusat suure hunniku tuha asemel.
Vahet pole, kui halvasti sind on koheldud
või milline su elu on siiani olnud -
tänu Jumala armule võib su elul olla suurepärane lõpp.
Kui sa aga ei usu sellesse, pole see ka võimalik,
sest arm on tasuta and,
mille saab võtta vastu vaid usu kaudu.
Jumal ei suru sulle midagi peale.
Ta ei sunni sind seda vastu võtma.
Kuid sa saad selle usu kaudu.
Sa palud seda.
Sa alistud Jumala võimsa käe alla: "Jumal, ma ei saa ise hakkama!
Ma ei saa ise hakkama!
Ma ei tea, mida ja kuidas teha
ja isegi, kui teaks, poleks mul selleks jõudu nagunii.
Seetõttu palungi, et sina aitaks mind.
Ma palun, et teeksid seda minu kaudu.
Aamen?
Nii et igakord, kui koged, et hakkad kaotama oma jõudu ja väge
või sa tunned, et kõik kasvab üle pea,
siis nii nagu sa paned oma telefoni laadima,
või lülid oma arvuti sisse,
nõnda mine ja pane ka ennast laadima.
Sa küsid nüüd: "Mida see veel tähendab?"
See tähendab teadlikku Jumala ette minemist,
öeldes: "Jumal, ma vajand Sind.
Aita mind Jeesus!
See asi väljub kontrolli alt,
mistõttu aita mul rahuneda.
Ma ei taha jääda lolliks ega öelda asju, mida hiljem kahetsen.
Aita mind!"
Niipea, kui keegi su tundeid riivab, ära vaid püüa sellest üle olla,
või ära vaid püüa andestada,
vaid kus iganes oled,
ütle koheselt kas valjusti või enda sees:
"Jumal, aita, aita, aita! Aita mul andestada!
Ma keeldun solvumast ja olemast vihane.
Ma ei lase Saatanal röövida endalt üht ainust päevagi. Aita mind!"
Kui me vaid mõistaks et see on eluviis!
Usklikuks olemine on eluviis
ja mitte vaid mõni pühapäevane sündmus.
See pole ka mingi ühekordne sündmus altaril,
vaid eluviis!
Me elame Jumala armust.
Palve on meie jaoks kui hingamine -
me palvetame, et püsida elus.
Olen kirglik selles osas, mida ütlen ja palvetan Jeesuse nimel,
et Jumal avaks te arusaamise ja silmad,
kinkides teile sellest ilmutuse.
Mitte ainuüksi arm pole meie jaoks kättesaadav,
vaid arm, arm ja veel enam armu.
Ja kohe kindlasti piisavalt armu erijuhtumite tarvis.
Nii et sul pole võimalustki mitte olla võidukas.
Sul pole võimalustki mitte olla võidukas.
Sul pole vähimatki vabandust, mitte olla võidukas.
"No ma oleks ka õnnelik, Joyce, kui mul oleks elu nagu sul!"
Sa ei tea mu elust tuhkagi!
Sul pole aimugi, mida pean taluma selleks,
et teha seda, mida ma teen.
"Kui mu elu algus oleks ka olnud nii kena, kui sel või tol,
oleksin ka rõõmus!"
Ei, ei, ei.
Ja kui su algus polnudki nii paljutõotav,
on sinu jaoks rohkem armu, kui neil.
Arm on võrratu tasakaalustaja.
Ehk mis iganes ka mu elust ei puuduks,
Jumala arm tuleb ja täidab selle tühimiku,
tõstes mind korraga samale tasemele kõigi teistega.
Seetõttu pole su alguspunktil suurt palju tähtsust.
Ainus asi, mis saab seista inimese ja tema võidu vahel,
on see, kui kiirest ta täielikult Jeesuse poole pöördub
ja Temalt abi vastu võtma õpib.
Jaakobuse 4:1.
Maailmas, aga ka usklike eludes, on liiga palju tülisid ja võimuvõitlust.
Jaakobuse 4:1-2 räägibki sellest.
"Kust tulevad siis sõdimised ja kust tülid teie keskel?
Eks nad tule sealt, teie ihuliikmetes sõdivatest lõbuhimudest?"
Ehk teisisõnu: elus on nii palju tülisid ja võimuvõitlust tänu kõigele,
mida inimesed tahavad.
"Te himustate, ja teil ei ole;
te taplete ja tapate, ja ei suuda midagi saavutada;
te tülitsete ja sõdite.
Teil ei ole, sest te ei palu."
Ehk lihtsamalt öelduna: kui tahad midagi - küsi!
Ära ole kade selle peale, et keegi teine on seda saanud.
Ära tekita tülisid, püüdes ise midagi saavutada.
Palu seda Jumala käest
ja kui see on õige asi su jaoks ja ka aeg on õige,
siis Ta annab selle sulle.
Kui aga ei anna, siis mitte seetõttu, et Ta ei tahaks,
vaid seetõttu, et sa pole palunud Jumala parimat su jaoks.
Vahel me palume asju,
mis on palju madalamal tasemel sellest, mida Jumal tahab meile anda.
"Oo, Jumal, ma tahan abielluda selle inimesega!
Palun lase tal armuda minusse ja paluda mu kätt!"
Kuid sul pole aimugi,
et sellest võib saada kohutav õudusunenägu!
Miks me ei võiks usaldada ja austada piisavalt Jumalat,
öeldes: "Kui see on see, mida Sa mulle tahad anda..."
Kui paljud teavad, et Jumal võib teha, mida iganes?
Kui Jumal tahab, et sinuga sünniks nii,
siis Ta saab ka panna asjad sündima nii!
Nii et sina palu ja las Jumal valib su jaoks selle õige.
Sa ei pea muretsema selle pärast!
Kes iganes on see õige su jaoks -
kui sa tõesti usaldad Jumalat tema suhtes,
siis Jumal võib osutada sulle väljateenimatut, jumalikku soosingut!
"Teil pole, sest te ei palu!"
Selle asemel, et maadelda erinevate asjadega
ja panna neid omas jõus sündima,
parem palu.
"Teil ei ole, sest te ei palu."
Üks asi veel, mille pean esile tooma,
olemaks kindel, et te olete piisavalt julged paluma.
Paljud inimesed ei palu Jumalalt asju,
kuna nad ei tunne, et nad oleksid piisavalt head,
või nad arvavad, et on teinud nii palju vigu
ja seetõttu ei saa teatud asju Jumala käest paluda.
On täitsa huvitav, kuidas me palume
ja ma ise teen seda ka veel vahel.
Kuid pane tähele, kui tihti me kasutame väljendit:
"Kui vaid..."
"Jumal, kui Sa vaid teeks seda."
"Kui Sa vaid aitaks mind."
"Kui Sa vaid andestaks mulle."
Kui Sa vaid ja kui Sa vaid...
Tead, mida see tähendab?
Varustust vaevu, vaevu toimetulekuks.
Jumal aga ütleb, et võime paluda julgelt.
Minna julgelt Tema trooni ette,
sest Tema on võimeline tegema ülirohkesti ja kordi enam,
kui me julgeks eales uskudagi.
Kui sa aga ei tea, kes sa oled Kristuses;
kui sa näed end endiselt selle vana looduna,
omamata uut loomust ja teadmata, kes sa oled Kristuses,
ei mõista sa ka,
et Jeesust vastu võttes loodi sind õigeks Jumala ees,
otsekui sa poleks kunagi pattu teinud.
Iga süüdistus sinu vastu sai tühistatud
ja Jumal näeb sind puhtaks pestuna Jeesuse veres.
See on nii oluline jagada seda teiega.
Sa pead paluma julgelt
ja mida iganes sa ka palud - Jumal kuuleb su palvet
ning vastab sellele õigel ajal ja õigel moel.
Sa mõtled: "Kena jutt muidugi! Võiks minuga ka nii olla,
aga ei ole!"
Saatan on ütlemata innukas kinnitama meile kõike seda,
kes me pole.
Ainus vastumürk sellele on teada, kes sa oled Kristuses
ja õppida Saatanale vastu hakkama.
"Joyce, sa oled selline!"
Saatan, ma olen võitud!
"Joyce, sa pole tollene!"
Saatan, ma olen kõikväelise Jumala laps!
"Joyce, sa pole selline."
Tead mis, Saatan?
Sa oled mu jalge alla pandud ja sul pole mingit meelevalda mu üle!
"Joyce, sa pole piisavalt hea!"
Absoluutselt õige, aga Jeesus on!
Sa küsid: "Ja nii muudkui peabki jätkama või?"
Absoluutselt!
Kui ma poleks seda teinud, ei seisaks ma ka täna siin.
See on kindel.
Saatan oleks mu juba ammu rajalt maha võtnud.
Sa pead teadma, kes sa oled Kristuses.
See on täiesti erinev sellest, kes sa oled iseendas.
Iseeneses ei ole me keegi, kuid läbi Jeesuse
oleme me Jumala silmaterad.
Erilised, võitud,
kutsutud, lunastatud,
õigeksmõistetud, Jeesuse verega ostetud,
õigeks tehtud Jumala ees.
On alati hea meeles pidada,
et Jumala arm on elus võrratu tasakaalustaja.
Seega, vahet pole, mida meil pole -
Jumala arm annab meile just seda, mida erinevates olukordades vajame.
Täna pakume sulle raamatute kogu: "Lootus rasketeks aegadeks"
See on komplekt kuuest väikesest raamatust,
millele tulevad juurde 2 CD'd: "Ületades üksildust ja valu."
Me kõigi elus tuleb ette aegu, kus vajaksime suurt doosi lootust.
Usun, et see komplekt pakub sulle just seda.
Kuniks sa ei kaota lootust, ei saa ka Saatan sinust võitu.
Jää meiega ja ma tulen veel tagasi.
Oled sa kogenud mõnda suurt kaotust?
Lähedase surma? Lahutust?
Või mõnda muud elumuutvat sündmust?
Avasta enda jaoks Jumala armastus ja trööst,
lugedes raamatute sarja: "Lootus rasketeks aegadeks".
Minisari täis piibellikku õpetust just neil teemadel, mida vajad.
Lisaks 2 CD'd: "Ületades üksildust ja valu."
Tellitavad ekraanil oleva aadressi kaudu.
Aasta lõpp jõudis kiiresti kätte,
nii et tahan tänada me sõpru-partnereid selle eest,
et aitasite meil jõuda evangeeliumiga üha suurema hulga inimesteni.
Seda nii Ameerikas kui üle maailma.
On tõeline eesõigus näha,
kuidas Jumala Sõna muudab nii paljusid elusid.
Statistika jagamise asemel
jagan teiega hoopis loo ühest erakordsest noormehest,
keda kohtasime Venemaal.
Ta nimi on Vitja ja ta elab "Armu kodus" Moskvas.
See on üks neid paljusid teenistusi,
mida te läbi "Lootuse käe" toetada aitate.
Vitja oli vaid 1,5-aastane,
kui ema ta hülgas ja koerte hooleks jättis.
Politsei leidis ta 6-aastasena ja ta kannatas Mowgli sündroomi all.
Ta käitus ja reageeris nagu koer.
Ta haukus rääkimise asemel ja liikus neljakäpakil.
Elas, sõi ja magas nagu koer.
On selge, et ta tulevik näis lootusetu.
Kuid "Armu kodu" astus mängu ja võttis Vitja enda juurde.
Tänaseks oskab Vitja kasutada nuga-kahvlit,
seista ja kõndida
ning rääkida nagu teisedki lapsed.
Ta tähistas hiljaaegu oma 14-sünnipäeva,
kuid mis veelgi enam - ta teab, et Jumal armastab teda
ega hülga teda kunagi.
Vitja on saanud elus uue võimaluse.
Läbi oma andmise ja palvete
näitate te nii talle, kui paljudele teistele,
Jeesuse ehedat armastust.
Te aitasite ka tornaado ohvreid Oklahoma City's,
tuues neile killukest lootust keset nende hävingut.
Miamis pakkusite medabi, toidust ja juukselõikuse teenust
enam kui 2500-inimesele, kes on raskustes.
Aitasite jagada välja 1500 koolikotti täis erinevaid koolitarbeid.
Tegite palju muudki,
mistõttu tuhat tänu teile selle eest,
et muudate aktiivselt inimeste elusid.
On tõeline au pidada teid oma partneriteks ja sõpradeks.
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta
ja hakka meie partneriks,
jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele